title: Решение на Европейския парламент от 23 април 2009 година относно освобождаването от отговорност във връзка с изпълнението на седми, осми и девети Европейски фонд за развитие за финансовата 2007 година

text:
               26.9.2009

               BG

               Официален вестник на Европейския съюз

               L 255/96

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на седми, осми и девети Европейски фонд за развитие за финансовата 2007 година
   (2009/641/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид доклада на Комисията за проследяване на решенията за освобождаване от отговорност за 2006 г. (COM(2008) 0629 и неговото приложение SEC(2008) 2579),

               —

               като взе предвид финансовите отчети и отчетите за приходите и разходите на седми, осми и девети Европейски фонд за развитие за финансовата 2007 година (COM(2008) 490 — C6-0296/2008),

               —

               като взе предвид доклада относно финансовото управление на седми, осми и девети Европейски фонд за развитие за финансовата 2007 година (COM(2008) 0224),

               —

               като взе предвид годишния доклад на Сметната палата за дейностите по седми, осми и девети Европейски фонд за развитие относно финансовата 2007 година, съпътстван от отговорите на Комисията (1),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (2),

               —

               като взе предвид препоръките на Съвета от 10 февруари 2009 г. (5042/2009 — C6-0057/2009, 5044/2009 — C6-0058/2009, 5045/2009 — C6-0059/2009),

               —

               като взе предвид Споразумението за партньорство между държавите от Африка, Карибите и Тихоокеанския басейн (АКТБ), от една страна, и Европейската общност и нейните държави-членки, от друга, подписано в Котону на 23 юни 2000 г. (3) и преразгледано в Люксембург на 25 юни 2005 г. (4),

               —

               като взе предвид Решение 2001/822/ЕО на Съвета от 27 ноември 2001 г. за асоцииране на отвъдморските държави и територии с Европейската общност („Решението за отвъдморско асоцииране“) (5), изменено с Решение 2007/249/ЕО на Съвета от 19 март 2007 г. (6),

               —

               като взе предвид член 33 oт Вътрешното споразумение от 20 декември 1995 г. между представителите на правителствата на държавите-членки, заседаващи в рамките на Съвета, относно финансирането и управлението на общностните помощи в рамките на втория финансов протокол на Четвъртата конвенция АКТБ-ЕО (7),

               —

               като взе предвид член 32 от Вътрешното споразумение от 18 септември 2000 г. между представителите на правителствата на държавите-членки, заседаващи в рамките на Съвета, относно финансирането и управлението на общностните помощи в рамките на финансовия протокол към Споразумението за партньорство между държавите от Африка, Карибите и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 г., и относно отпускането на финансови помощи на отвъдморските държави и територии, за които се прилагат разпоредбите на четвъртата част от Договора за ЕО (8),

               —

               като взе предвид член 276 от Договора за ЕО,

               —

               като взе предвид член 74 от Финансовия регламент от 16 юни 1998 г., приложим към сътрудничеството за финансиране на развитието съгласно Четвъртата конвенция АКТБ-ЕО (9),

               —

               като взе предвид член 119 от Финансовия регламент от 27 март 2003 г., приложим към деветия Европейски фонд за развитие (10),

               —

               като взе предвид член 70, член 71, трето тире и приложение V към своя правилник,

               —

               като взе предвид доклада на Комисията по бюджетен контрол и становището на Комисията по развитие (A6-0159/2009),

               1.

               Освобождава от отговорност Комисията във връзка с изпълнението на бюджета за седми, осми и девети Европейски фонд за развитие за финансовата 2007 година.

               2.

               Представя своите забележки в следващата по-долу резолюция.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата и Европейската инвестиционна банка и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 286, 10.11.2008 г., стр. 273.

      (2)  ОВ C 277, 31.10.2008 г., стр. 243.

      (3)  ОВ L 317, 15.12.2000 г., стр. 3.

      (4)  ОВ L 287, 28.10.2005 г., стр. 1.

      (5)  ОВ L 314, 30.11.2001 г., стр. 1 и ОВ L 324, 7.12.2001 г., стр. 1.

      (6)  ОВ L 109, 26.4.2007 г., стр. 33.

      (7)  ОВ L 156, 29.5.1998 г., стр. 108.

      (8)  ОВ L 317, 15.12.2000 г., стр. 355.

      (9)  ОВ L 191, 7.7.1998 г., стр. 53.

      (10)  ОВ L 83, 1.4.2003 г., стр. 1.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   относно забележките, които са неразделна част от решението за освобождаване от отговорност във връзка с изпълнението на седми, осми и девети Европейски фонд за развитие за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид доклада на Комисията за проследяване на решенията за освобождаване от отговорност за 2006 г. (COM(2008) 0629 и неговото приложение SEC(2008) 2579),

               —

               като взе предвид финансовите отчети и отчетите за приходите и разходите на седми, осми и девети Европейски фонд за развитие за финансовата 2007 година (COM(2008) 0490 — C6-0296/2008),

               —

               като взе предвид доклада относно финансовото управление на седми, осми и девети Европейски фонд за развитие за финансовата 2007 година (COM(2008) 0224),

               —

               като взе предвид годишния доклад на Сметната палата за дейностите по седми, осми и девети Европейски фонд за развитие относно финансовата 2007 година, съпътстван от отговорите на Комисията (1),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (2),

               —

               като взе предвид препоръките на Съвета от 10 февруари 2009 г. (5042/2009 — C6-0057/2009, 5044/2009 — C6-0058/2009, 5045/2009 — C6-0059/2009),

               —

               като взе предвид Споразумението за партньорство между държавите от Африка, Карибите и Тихоокеанския басейн (АКТБ), от една страна, и Европейската общност и нейните държави-членки, от друга, подписано в Котону на 23 юни 2000 г. (3) и преразгледано в Люксембург на 25 юни 2005 г. (4),

               —

               като взе предвид Решение 2001/822/ЕО на Съвета от 27 ноември 2001 г. за асоцииране на отвъдморските държави и територии с Европейската общност („Решението за отвъдморско асоцииране“) (5), изменено с Решение 2007/249/ЕО на Съвета от 19 март 2007 г. (6),

               —

               като взе предвид член 33 oт Вътрешното споразумение от 20 декември 1995 г. между представителите на правителствата на държавите-членки, заседаващи в рамките на Съвета, относно финансирането и управлението на общностните помощи в рамките на втория финансов протокол на Четвъртата конвенция АКТБ— ЕО (7),

               —

               като взе предвид член 32 от Вътрешното споразумение от 18 септември 2000 г. между представителите на правителствата на държавите-членки, заседаващи в рамките на Съвета, относно финансирането и управлението на общностните помощи в рамките на финансовия протокол към споразумението за партньорство между държавите от Африка, Карибите и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 г., и относно отпускането на финансови помощи на отвъдморските държави и територии, за които се прилагат разпоредбите на четвъртата част от Договора за ЕО (8),

               —

               като взе предвид член 276 от Договора за ЕО,

               —

               като взе предвид член 74 от Финансовия регламент от 16 юни 1998 г., приложим към сътрудничеството за финансиране на развитието съгласно Четвъртата конвенция АКТБ— ЕО (9),

               —

               като взе предвид член 119 от Финансовия регламент от 27 март 2003 г., приложим към деветия Европейски фонд за развитие (10),

               —

               като взе предвид член 70, член 71, трето тире и приложение V към своя правилник,

               —

               като взе предвид доклада на Комисията по бюджетен контрол и становището на Комисията по развитие (A6-0159/2009),

               А.

               като има предвид, че Европейският фонд за развитие (ЕФР) е най-важният финансов инструмент на Европейския съюз за сътрудничество за развитие с държавите от Африка, Карибите и Тихоокеанския басейн (АКТБ);

               Б.

               като има предвид, че общият размер на помощта, разпределяна чрез ЕФР, ще нарасне значително през идните години, тъй като заложеният размер на помощта на Общността по линия на десетия ЕФР за периода 2008—2013 г. е 21 966 000 000 EUR, което представлява увеличение с 62 % спрямо финансовите средства в рамките на деветия ЕФР;

               В.

               като има предвид, че бюджетната подкрепа е инструмент за предоставяне на помощи, който изисква съществена промяна в упражняването на парламентарен контрол, като се премине от предварителен към последващ контрол;

               Г.

               като има предвид, че Парламентът е решен да продължи да развива своя капацитет за контрол, за да изпълнява възможно най-ефективно своите задължения като орган, който взема решение за освобождаване от отговорност във връзка с изпълнението на бюджета,

               1.

               Изразява съгласие с Комисията за това, че в много държави получателки „слабата администрация“ и „слабото управление“ представляват значителен риск за доброто управление на ЕФР (отговори на Комисията по точки от 1 до 5 от годишния доклад на Сметната палата относно дейностите, финансирани от ЕФР).

               2.

               Приканва Комисията, при доуточняването на своята стратегия за контрол (точки от 1 до 5 от годишния доклад относно ЕФР), да определи областите, при които липсата на резултати и разходите за контрол изискват промяна в политиката.

               3.

               Счита, че в стратегията за изпълнение на десетия ЕФР (21 966 000 000 EUR за периода 2008—2013 г.) следва да се обърне внимание на области, които са от съществено значение за устойчивото развитие; насърчава Комисията да определи приоритети и да избягва разводняване по въпроса.

               4.

               Счита, че Комисията, в усилието си да отдаде приоритетно значение на своите дейности за развитие и да ги концентрира, би могла да потърси възможности за увеличаване на помощта за страните с ниски доходи.

               5.

               Подчертава, че трябва да се отдели необходимото внимание на устойчивостта на намесата на Комисията, включително формулирането на ясна стратегия за излизане и мониторинг на изпълнението; счита, че внимателната оценка на резултатите представлява основен фактор за гарантиране на демократичната легитимност на сътрудничеството на ЕС за развитие.

         Финансово изпълнение

               6.

               Приветства изпълнението на Комисията за 2007 г. и отбелязва, че плащанията са се увеличили с 12 %, а поетите задължения — с 9 %, като се има предвид, че увеличението на неизпълнените поети задължения се задържа на 2,8 %; счита коефициента на изпълнение от 3,7 години за приемлив, предвид увеличението на ефективността.

               7.

               Приветства разпределянето на всички налични средства за деветия ЕФР през 2007 г.; призовава Комисията да формулира препоръки за неразпределените средства на осмия ЕФР; подчертава все пак, че бързото разпределяне на средства не бива да води до занижаване на качеството на проектите.

               8.

               Припомня ангажимента на Комисията (11) да се стреми да гарантира, че един твърд дял в размер на 20 % от предоставената в рамките на Инструмента за сътрудничество за развитие (ИСР) помощ се заделя за основните и средните училища и основни нужди на здравеопазването; призовава да бъдат предоставени сведения по отношение на същия показател и за ЕФР.

               9.

               Изразява загриженост относно констатациите, съдържащи се в специалния доклад на Сметната палата № 10/2008 относно помощта за развитие, предоставяна от ЕО за здравни услуги в държавите от Африка на юг от Сахара, който изтъква, че „Като съотношение спрямо общия размер на помощта за развитие финансовите средства за здравния сектор в Африка на юг от Сахара не са се увеличили от 2000 г. въпреки ангажиментите на Комисията във връзка с ЦХР и здравната криза в Субсахарска Африка“; призовава Комисията приоритетно да подпомага здравните системи и да определи най-подходящите инструменти за предоставяне на помощи в този регион.

         Финансово управление на ЕФР от Комисията

               10.

               Отбелязва със задоволство, че според становището на Палатата горепосоченият доклад на Комисията относно финансовото управление на седмия, осмия и деветия Европейски фонд за развитие за финансовата 2007 година представлява „точно описание на постигнатите цели за финансовата година, финансовата ситуация и събитията, оказали съществено влияние върху извършваните през 2007 г. дейности“ (точка 13 от годишния доклад относно ЕФР).

               11.

               Все пак изразява съжаление за това, че последващите действия на Комисията, предприети в резултат на забележките на Сметната палата по редица случаи, се оказаха нецелесъобразни; подчертава, че предприетите от Комисията действия във връзка с препоръките на Сметната палата представляват важен елемент на отчетността за органа, който взема решение за освобождаване от отговорност във връзка с изпълнението на бюджета; приветства факта, че Комисията „в бъдеще ще предостави по-подробна информация“ (точка 13 от годишния доклад относно ЕФР).

         Декларация на Сметната палата за достоверност относно надеждността и точността на отчетите, както и законосъобразността и редовността на свързаните с тях операции
   Надеждност на отчетите

               12.

               Отбелязва, че съгласно член 1 и член 103, параграф 3 от Финансовия регламент от 27 март 2003 г., приложим за деветия Европейски фонд за развитие, декларацията за достоверност не включва частта от средствата по деветия ЕФР (2 200 000 000 EUR), които се управляват от ЕИБ и за които тя носи отговорност (бележки под линия 2 и 11 от годишния доклад относно ЕФР).

               13.

               Отбелязва, че Сметната палата счита, че окончателните годишни отчети за седмия, осмия и деветия Европейски фонд за развитие представят достоверно, във всички съществени аспекти, финансовото положение на ЕФР към 31 декември 2007 г. (параграф VI от декларацията за достоверност).

               14.

               Отбелязва, че Сметната палата привлича вниманието върху факта, че Комисията не е доказала обосноваността на предположенията, направени относно оценката на провизията за извършените разходи, което може да доведе до подценяване на начислените разходи, както и до надценяване на сумата за гаранциите, посочена в бележките към финансовите отчети (параграф VII от декларацията за достоверност).

         Законосъобразност и редовност на свързаните с отчетите операции

               15.

               Отбелязва, че:

                           —

                           Сметната палата счита, че операциите, свързани с приходите и поетите задължения за финансовата година, като цяло са законосъобразни и редовни (параграф VIII от декларацията за достоверност), като същевременно обръща внимание на високия фидуциарен риск в областта на бюджетната подкрепа вследствие на „динамичното тълкуване“ от страна на Комисията на критериите за допустимост (параграф X от декларацията за достоверност),

                           —

                           по време на одита на Сметната палата беше констатирано „съществено ниво на грешки“, засягащи свързаните с плащанията операции (параграф IX от декларацията за достоверност),

                           —

                           Сметната палата констатира, че Комисията е направила подобрения в своите системи за управление и контрол и посочва, че могат да се извършат още подобрения.

         Забележки относно предоставената от Сметната палата информация в подкрепа на декларацията за достоверност
   Обхват на одита

               16.

               Отбелязва, че забележките на Сметната палата по отношение на законосъобразността и редовността на извършените операции се основават на:

                           а)

                           оценка на системите за управление и контрол в централните служби на EuropeAid и в пет делегации, които обхващат шест държави;

                           б)

                           одит на общо 90 плащания и 15 индивидуални правни задължения;

                           в)

                           по отношение на бюджетната подкрепа — проверка на 30 плащания и 15 статистически подбрани финансови задължения;

                           г)

                           проверка на 30 статистически подбрани плащания, одобрени от централните служби на EuropeAid;

                           д)

                           проверка на 30 статистически подбрани операции, които вече са били подложени на последваща проверка от централните служби на EuropeAid;

                           е)

                           проверка на 30 статистически подбрани финансови задължения; и

                           ж)

                           проверка на годишния доклад за дейността и на декларацията на генералния директор на EuropeAid (точка 15 от годишния доклад относно ЕФР).

         Надеждност на отчетите

               17.

               Изразява съжаление за това, че Комисията все още не може да представи пълна счетоводна информация поради трудности от технически характер; отбелязва отговора на Комисията, според който „въвеждането на новата счетоводна система от 2009 г. ще преодолее настоящите ограничения“ (точка 16 от годишния доклад относно ЕФР); приветства въвеждането на системата ABAC — ЕФР през февруари 2009 г.

               18.

               Отбелязва повтарящата се забележка на Сметната палата относно целесъобразността на статистическия подход, използван от Комисията за оценка на провизията за направените през отчетния период разходи, за които не са получени фактури към края на годината; също така отбелязва, че провизията възлиза на 2 087 000 000 EUR, или 83 % от общия размер на пасивите (точка 17 от годишния доклад относно ЕФР); приканва Комисията да продължи да подобрява своя подход.

         Законосъобразност и редовност на свързаните с отчетите операции

               19.

               Отбелязва разликата между становището на Комисията и това на Сметната палата по отношение на момента на „изготвяне“ и „подписване“ на финансовите споразумения (точка 19 от годишния доклад относно ЕФР); изразява съжаление за неясното послание към органа, който взема решение за освобождаване от отговорност във връзка с изпълнението на бюджета, и приканва Комисията да направи разяснение, за да могат всички страни (Комисията и държавите от АКТБ) да разбират еднакво понятието „изготвяне“.

               20.

               Отбелязва, че в рамките на проверката на операциите Сметната палата не получи съответната документация от органите на ООН за две (от подбраните единадесет) плащания; поради тази причина призовава Комисията да гарантира стриктното спазване на Финансовото и административно рамково споразумение.

               21.

               Отбелязва, че въз основа на резултатите от одита (точки 32—47 от годишния доклад относно ЕФР) Сметната палата заключава, че системите на EuropeAid за управление и контрол по отношение на ЕФР са само „частично ефективни“ (точка 53 от годишния доклад относно ЕФР).

               22.

               Наред с това отбелязва, че от деветте елемента на системата за вътрешен контрол на централно равнище шест са ефективни, два са частично ефективни и един елемент (брой на мониторинговите посещения) въобще не е ефективен и че от петте елемента на системата за вътрешен контрол на равнище делегация два елемента са ефективни, а три са само частично ефективни (таблица 3 от годишния доклад относно ЕФР).

               23.

               Отбелязва, че Комисията счита, че „предвид финансовите и човешките ресурси, с които разполага, (…) е създала системи за контрол, които гарантират достатъчна увереност“ (точка 53 от годишния доклад относно ЕФР).

               24.

               Счита, че отговорите на Комисията са незадоволителни, тъй като явно тя не желае да преразгледа предприетите от нея мерки, и приканва Комисията да даде по-точна информация за понятието „достатъчна увереност“, и по-специално по отношение на настоящото съотношение между разходите и ползите от контрола и настоящия процент на грешка, както и разбивка, посочваща какви допълнителни човешки и финансови ресурси са необходими за подобряване на системата за контрол, за да може Сметната палата да даде за системата обща оценка „ефективна“.

               25.

               Отбелязва, че Сметната палата посочва недостатъчните проверки, извършени от контрольорите или одиторите, което разкрива наличието на слабости в системите за управление и контрол; в тази връзка приканва Комисията да засили контрола, и по-конкретно да въведе система за преразглеждане на докладите от външния одит с цел проверка на качеството им.

         Поети задължения и плащания в рамките на бюджетната подкрепа

               26.

               Отбелязва, че в пет от проверените 15 поети задължения в рамките на бюджетната подкрепа Сметната палата констатира:

                           —

                           „сериозни слабости по отношение на вътрешния контрол на бюджета, счетоводните системи, обществените поръчки или антикорупционните мерки“,

                           —

                           че закъснялото представяне на одитираните отчети и неефективността на външния контрол са „основни проблеми“,

                           —

                           че предоставянето на бюджетна подкрепа в тези условия води до „много висок фидуциарен риск“ (точка 26 от годишния доклад относно ЕФР).

               27.

               Подчертава, че Сметната палата счита, че изискванията на Споразумението от Котону — управлението на публичните разходи да бъде достатъчно прозрачно, надеждно и ефективно, не са изпълнени в тези пет случая.

               28.

               Припомня, че „фидуциарен риск“ означава, че е налице риск парите на европейските данъкоплатци да не се използват по предназначение, да не водят до икономическа ефективност или да не се отчитат правилно.

               29.

               Отбелязва също така, че Комисията „не е съгласна с оценката на Сметната палата“, че задълженията, според Комисията, са поети след извършване на оценка на „постигнатия достатъчен положителен напредък в системите за управление на публичните финанси“, че въпросните държави „продължават да демонстрират напредък“, като „продължават да отговарят на условията за отпускане на допълнителна бюджетна подкрепа“ (точка 26 от годишния доклад относно ЕФР).

               30.

               Изразява съжаление, че за момента отговорът на Комисията не отразява сериозността на заключенията на Сметната палата („основни проблеми“, „много висок фидуциарен риск“); счита, че в тази сериозна ситуация отворени и неосноваващи се на резултати изрази като „достатъчен“, „напредък“ и „демонстрират напредък“ са неподходящи, дори и повърхностни.

               31.

               Приканва Комисията да представи доказателствата, въз основата на които е направила заключенията си, като представи ясно степента на постигнатия напредък (от какво до какво положение) и обясни защо този напредък се счита за „достатъчен“.

               32.

               Отбелязва, че в седем от общо 33 проверени финансови споразумения Сметната палата е констатирала, че разпоредбите на финансовите споразумения за бюджетна подкрепа са били непълни или неясни, тъй като не са съдържали общите условия за бюджетна подкрепа или двусмислено са дефинирали метода за изчисляване на изплащаните суми, или са се отнасяли до задължения, поети от правителството, без да се уточняват датата на падежа и последствията, в случай че поетите задължения не се изпълнят (точка 27 от годишния доклад относно ЕФР); също така отбелязва, че Комисията „ще се стреми допълнително да подобри качеството на финансовите споразумения по десетия ЕФР“.

               33.

               Отбелязва, че по отношение на плащанията в рамките на бюджетната подкрепа извършените операции са „засегнати от съществено ниво на грешки“ (точка 52, буква б) от годишния доклад относно ЕФР) поради:

                           —

                           изчисленията на сумите за изплащане, извършени въз основа на положителна преценка на постигнатия напредък при управлението на публичните финанси, като тази преценка не съответства на свързаната с нея оценка на ситуацията,

                           —

                           прибягването до метод на изчисление, който не е предвиден от споразумението за финансиране,

                           —

                           извършването на плащания без наличието на актуални доклади относно управлението на публичните финанси (точка 28 от годишния доклад относно ЕФР).

               34.

               Отбелязва също така следните заключения на Сметната палата във връзка с 6 от общо 30 проверени плащания:

                           —

                           Комисията не е демонстрирала по структуриран и формализиран начин, че са били спазени условията на плащане по отношение на управлението на публичните финанси,

                           —

                           оценка на напредъка, която е неоснователно оптимистична или се базира на неактуални или неподходящи данни,

                           —

                           заключения, които не са подкрепени от съответната информация,

                           —

                           вземане предвид на бъдещи, а не на случили се събития,

                           —

                           неточна оценка на показателите (точка 29 от годишния доклад относно ЕФР).

               35.

               Отбелязва отговора на Комисията, според който „Комисията балансира между постигнатия напредък, политическия ангажимент към реформите и оставащите проблемни области, за да може да вземе информирано решение“ (отговор на Комисията по точка 29 от годишния доклад относно ЕФР).

               36.

               Изразява загриженост относно заключенията на Сметната палата, но още повече — от отговорите на Комисията, които показват, че Комисията няма голямо желание да сподели информацията, въз основа на която е взела своите решения за бюджетна подкрепа.

         Ефективен парламентарен контрол

               37.

               Счита, че решението за използване на бюджетната подкрепа като инструмент за предоставяне на помощ за развитие попада изцяло в правомощията на изпълнителната власт и че операциите по бюджетно подпомагане следва да не изискват предварително одобрение от страна на Парламента.

               38.

               Отбелязва, че оценката на Парламента за бюджетната подкрепа следва да не бъде съсредоточена единствено върху рисковете, но също така и към ползите, както и към рисковете и ползите от предоставянето на алтернативна помощ; освен това отбелязва, че използваните няколко десетилетия традиционни проектни подходи не са донесли очакваните резултати.

               39.

               Счита, че крайната цел на парламентарния контрол е да се постигне ефективност на помощта, което означава ефективно, икономично, законосъобразно и правилно използване на помощта, за да се постигне устойчиво развитие, и счита, че контролът върху бюджетната подкрепа е част от общите усилия на ЕП за контролиране на ефективността и резултатите от общите разходи за развитие.

               40.

               Изразява съжаление за това, че не разполага с достатъчно полезна, разбираема и надеждна информация, за да извърши ефективен контрол върху резултатите от бюджетната подкрепа.

               41.

               Настоява за премахването на предходната система на последователни ЕФР посредством пълно консолидиране на финансирането на сътрудничеството между ЕС и АКТБ в бюджета на ЕС с цел да се гарантира парламентарен контрол при разпределението на средства в рамките на ЕФР.

         Годишен доклад за използването на бюджетната подкрепа

               42.

               Приканва Комисията да изготви годишен доклад за използването на бюджетната подкрепа, а своята Комисия по бюджетен контрол — да изготви доклад по собствена инициатива относно годишния доклад, като включи полезна, разбираема, надеждна, аналитична и оценъчна, а не само описателна информация за:

                           —

                           планирана и предоставена бюджетна подкрепа,

                           —

                           постигане на очаквани резултати, така както са заложени в донорските цели и националните стратегии,

                           —

                           наличие и качество на допълнителни условия,

                           —

                           ефективност на диалога, постигната хармонизация сред донорите, допълнително изграждане на капацитет и свързани с това последици,

                           —

                           постигане на подобрени национални системи,

                           —

                           счетоводни организации, институции за управление на публичните финанси, институции за наблюдение и оценка,

                           —

                           размер и дял на неправомерните разходи,

                           —

                           анализ на видовете нередности, установени при проверките и одита (системни и несистемни),

                           —

                           предприети коригиращи мерки.

               43.

               Приканва също така Комисията да определи възможно най-точно държавите или въпросите, имащи отношение към бюджетната подкрепа, за които отделянето на специално внимание от страна на ЕП може да се окаже полезно за подобряване на отчетността пред донорите.

               44.

               Също така призовава Комисията да въведе годишен преглед на този риск.

         Оценка и управление на рисковете

               45.

               Отбелязва, че отпускането на финансови средства посредством слаби системи в развиващите се страни създава риск от неефективност или разхищение на средствата и че следователно е абсолютно необходимо да се извърши оценка на фидуциарния риск преди стартирането на програмите за бюджетна подкрепа.

               46.

               Припомня, че Комисията не използва система, при която оценката на риска води до определяне на ясни пределни стойности, под нивото на които не следва да се осигурява бюджетна подкрепа, а по-скоро „динамичен подход“, при който свободата на преценка е много по-голяма.

               47.

               Счита, че по-голямата свобода на преценка при вземане на решения за бюджетна подкрепа в рамките на „динамичния подход“ трябва да бъде уравновесена от също толкова висока степен на прозрачност; следователно приканва Комисията да предостави на Комисията по бюджетен контрол и Комисията по развитие на Парламента информацията, на която се основават нейните оценки.

               48.

               Очаква, по-специално, да получи подробна информация относно оценките на риска на Комисията и анализите на системите на управление в развиващите се страни, нейната преценка за значимостта на слабостите в системите във връзка с потенциална неефективност и разхищение на помощи и разчети за тези фактори, представени в количествено изражение, доколкото това е възможно, както и информация за мерките, които вече са предприети или ще бъдат предприети в бъдеще за ограничаване на идентифицираните рискове.

         Реторика или реалност

               49.

               Отбелязва, че в брошура, озаглавена „Бюджетна подкрепа — въпрос на взаимно доверие“ (12), отговорният член на Комисията Louis Michel заявява, че „бюджетна подкрепа, и то в по-голям размер, е единственият отговор. Поради тази причина взех решение да увелича дела на бюджетната подкрепа от 20 % на 50 % от нашите финансови средства“.

               50.

               Приканва члена на Комисията да преразгледа тези свои намерения, докато реториката бъде заменена от реалност и се появят недвусмислени доказателства, демонстриращи степента, в която бюджетната подкрепа носи по-голяма икономическа изгода от другите инструменти за предоставяне на помощи или оказва въздействие върху липсата на доходи.

               51.

               Отбелязва писмото и докладната записка на члена на Комисията Louis Michel до г-н Jacek Uczkiewicz, член на Европейската сметна палата, с копие до г-н Herbert Bösch, председател на Комисията по бюджетен контрол, от 9 януари 2009 г. (DR/amw/S(08)0418), в което членът на Комисията посочва, че:

                           —

                           „има възможност за усъвършенстване на формулирането и прилагането от страна на Комисията на програми за бюджетна подкрепа в съответствие със забележките на ЕСП чрез използване на по-прозрачен, структуриран и формализиран подход“, както и

                           —

                           „има възможност да се отделя по-системно внимание на управлението на риска и да се разглеждат подходящи гаранционни мерки или условия“ (стр. 9 от приложената към писмото докладна записка под заглавие „Отговор на предложението на Европейската сметна палата за прилагане на основните изисквания за управление на публичните финанси при определяне на допустимостта на бюджетната подкрепа“).

               52.

               Приветства възприемането от страна на Комисията на забележките на Палатата, както и изразените от нея намерения, и очаква да бъде подробно информиран за структурата и приложението на този „задълбочен подход“ (стр. 1 от същия документ).

         Европейската сметна палата

               53.

               Приканва Палатата да го информира за качеството на оценката и управлението на риска на Комисията, като би приветствал повече одити на изпълнението, оценяващи резултатите от разходите за развитие като цяло и бюджетната подкрепа в частност.

         Парламенти на държави получателки

               54.

               Приканва Комисията по бюджетен контрол да установи директни контакти със сродни комисии в определени парламенти на държави получателки с оглед насърчаване и подпомагане на тяхната роля за осигуряване на ефективност на помощите чрез дейности по парламентарен контрол.

               55.

               Настоятелно призовава Комисията приоритетно да подпомогне страните партньори да развият своя парламентарен контрол и възможностите си за одит, по-конкретно когато помощта се отпуска от бюджетни средства, и приканва Комисията редовно да докладва за постигнатия напредък.

               56.

               Счита, че участието на националните парламенти, гражданското общество и местните органи в страните партньори е необходимо условие за постигането на истински собствен ангажимент в управлението на процеса; настоятелно призовава Комисията да положи всички възможни усилия за подобряване на диалога с тези органи на всеки отделен етап от процеса на планиране.

         Ангажираност на държавите от АКТБ

               57.

               Изразява загриженост от „липсата на ангажираност на държавите от АКТБ“ за осигуряване на ефективен контрол на разходите на ЕФР и разочарование от факта, че делегациите „не могат да имат пълно доверие на проверките, извършени от службите на националния разпоредител с бюджетни кредити“ (точка 36 от годишния доклад относно ЕФР).

               58.

               Отбелязва, че националните разпоредители с бюджетни кредити са задължителни в държавите от АКТБ, но не съществуват в развиващите се страни, обхванати от ГД „Външни отношения“; приканва Комисията да го информира относно предимствата и недостатъците на подхода на ЕФР и да извърши оценка на най-добрите практики в държавите от АКТБ с оглед подобряване на контрола на разходите по ЕФР от страна на службите на националните разпоредители.

               59.

               Отбелязва освен това, че „липсата на капацитет и ресурси в службите на националните разпоредители с бюджетни кредити“ са „най-често […] посочени в докладите на делегациите“ (точка 41 от годишния доклад относно ЕФР) до централните служби на EuropeAid; приканва Комисията да го информира относно обратната информация, предоставена на делегациите по този въпрос.

         Човешки ресурси

               60.

               Отбелязва, че според Палатата броят на служителите на Комисията намалява в сравнение с разпределените средства и че не се предвижда съществено увеличение на персонала въпреки перспективата за съществено повишение на поетите задължения в рамките на 10-ия ЕФР (точка 33 от годишния доклад относно ЕФР).

               61.

               Изразява пълно съгласие с Палатата, че „съществува риск липсата на персонал, неподходящото разпределение на служителите или липсата на специфични умения и познания да имат отражение по отношение на качеството на контрола, проверките и мониторинга“ (точка 33 от годишния доклад относно ЕФР).

               62.

               Приканва Комисията да изясни по какъв начин възнамерява да разреши противопоставянето — или дори противоречието — между потребностите от допълнителни човешки ресурси в делегациите и нейния ангажимент да „поддържа стабилна численост на персонала след интегриране на служителите, наети във връзка с разширяването, като не се заявяват нови длъжности за периода 2009—2013 г.“ и „да посрещне новите потребности от персонал в ключови области на политиката изключително чрез преразпределение в рамките на отделите и между тях“ (13).

               63.

               Счита, че допълнителни човешки ресурси могат да бъдат осигурени чрез премахване на съществуващото разделение на отговорността за развитието между ГД „Външни отношения“ и ГД „Развитие“; приканва действащата Комисия да предприеме необходимите стъпки с оглед улесняване на тази реорганизация в рамките на новата Комисия; счита, че съществуващото разделение на труда по отношение на сътрудничеството за развитие между ГД „Развитие“ и ГД „Външни отношения“ не позволява на Комисията да участва пълноценно в подпомагането на международните усилия за насърчаване на съгласуваност на развитието и ефективност на помощите; освен това приканва Комисията да гарантира, че сътрудничеството за развитие е недвусмислено посветено на основната цел за изкореняване на бедността.

               64.

               Приканва Комисията да предприеме необходимите мерки за увеличаване на броя на служителите, които се занимават с управлението и контрола на ЕФР, като има предвид очакваното увеличение на обема на поетите задължения в рамките на десетия ЕФР.

         Забележки относно заключенията и препоръките на Палатата

               65.

               Отбелязва със задоволство признанието от страна на Палатата за усилията, положени от EuropeAid за развитието на стратегия за контрол; счита, че една ефективна стратегия за контрол цели предотвратяване на грешки, преди да бъдат допуснати, а не преди всичко последващо възстановяване на недължимо изплатени средства; приканва Комисията да продължи да развива своята стратегия за контрол с оглед на този подход, което представлява приоритет за органа, вземащ решение за освобождаване от отговорност.

               66.

               Изразява пълно съгласие с препоръките на Палатата, изразени в точка 55, букви а)—ж) и в точка 56, букви а)—е) от годишния доклад относно ЕФР; привлича по-специално вниманието на Комисията към препоръката в съответствие с точка 56, буква а), според която:
               „спазването на споразумението от Котону би трябвало да бъде разглеждано в светлината на основни изисквания, като предоставянето на своевременно публикувани и одитирани отчети, като тези изисквания следва да се спазят преди предоставянето на бюджетната подкрепа“,
               и в съответствие с точка 56, буква г), според която
               „преди стартирането на програмата за бюджетна помощ EuropeAid следва да осигури, че е била осъществена една ясна и точна оценка на управлението на публичните финанси и че страната бенефициент разполага с надеждна и подходяща програма за реформи с оглед преодоляване на всички значими слабости в предвидим срок“;
               следователно призовава Комисията да предоставя бюджетна подкрепа само тогава, когато управлението на публичните разходи е достатъчно прозрачно, отговорно и ефективно или поне има вероятност да стане такова след прилагането в кратки срокове на програма за реформи; изтъква също така, че изборът на финансови решения за даден специфичен сектор следва да бъде пряко свързан с тяхната ефективност за съответната специфична област на намеса.

               67.

               Приканва Комисията да даде приоритет на бързото изпълнение на тези препоръки, на които органът, вземащ решение за освобождаване от отговорност, придава особено значение, доколкото наличието на ясни и договорени рамки за свободата на преценка на изпълнителния орган е абсолютно необходимо за упражняването на реален парламентарен контрол.

         Нов подход към нова ситуация

               68.

               Подчертава, че усвояването на средствата, предоставени под формата на бюджетна подкрепа, от страна на държавата получателка се намира извън прекия контрол на Комисията (и на другите донори), тъй като засегнатата държава получателка разполага със суверенното право да управлява своя бюджет в съответствие със собствените си специфични разпоредби и националните бюджетни процедури.

               69.

               Припомня, че в някои държави получателки финансовото управление в публичния сектор, вътрешният контрол и дейностите по външен одит често не са достатъчно надеждни, за да гарантират, че предоставените от донорите средства се управляват адекватно и се използват за целите, за които са предназначени.

               70.

               Счита, че Комисията, с оглед на повишеното внимание по отношение на проблемите на отчетността и нарастващата заинтересованост от страна на данъкоплатците в държавите донори да станат свидетели на конкретни резултати от помощта за развитие, има определен интерес да се информира за рисковете, които се поемат при предоставяне на бюджетна подкрепа, и да сподели тази информация с органа, вземащ решение за освобождаване от отговорност, пред който се отчита.

               71.

               Освен това счита, че Комисията следва да информира администрациите на държавите получателки за своите задължения за отчетност и да изисква лицата, отговорни за управление на средства надолу по веригата, също да подлежат на подобни задължения.

         Национална декларация за разкриване на информация

               72.

               Счита следователно, че помощта за развитие по принцип и бюджетната подкрепа в частност следва да бъдат обвързани с предварителна декларация за разкриване на информация, издадена от правителството на държавата получателка и подписана от министъра на финансите и отнасяща се до определени въпроси, които засягат структурата на управление и отчетност на една държава получателка.

               73.

               Изразява твърдо убеждение, че собствената оценка и разбиране на една държава получателка за слабостите в областта на контрола ще представляват по-силна мотивация за подобрение от одити и проверки, наложени от външен орган.

               74.

               Счита, че една национална декларация за разкриване на информация ще повиши прозрачността и отчетността, а също така ще предостави на международните донори ценна информация с оглед извършване на обоснована преценка на цялостната прозрачност и надеждност на структурата на управление и отчетност на държавата получателка.

               75.

               Приканва Комисията да поеме инициативата и да представи това предложение на други международни донори — по-специално на Световната банка — с оглед разработване и прилагане на подобен инструмент съвместно с други донори; подчертава, че е необходимо да се отдели особено внимание на естеството на санкциите за умишлено представяне на декларация за разкриване на информация, съдържаща подвеждащи данни.

               76.

               Приканва Комисията да го информира относно евентуалния срок за провеждане на тези преговори.

         Интегриране на бюджета на ЕФР в общия бюджет на Европейския съюз

               77.

               Приветства ангажимента на Комисията да „представи отново своето предложение за цялостно включване на ЕФР в бюджета по време на обсъждането на следващата финансова рамка“ (14); приканва Комисията да предоставя на Комисията по бюджетен контрол цялата информация по отношение на подготовката на тази инициатива.

               78.

               Заявява още веднъж подкрепата си за включването на ЕФР в общия бюджет на Европейския съюз, като счита, че тази стъпка би позволила да се засилят съгласуваността, прозрачността и ефективността на ЕФР и да се укрепи неговата система за контрол.

         Адаптиране на парламентарния контрол към инструмента

               79.

               Счита, че неговата роля по отношение на бюджетната подкрепа е да държи Комисията отговорна за резултатите от направените разходи и че бюджетната подкрепа е инструмент за предоставяне на помощ, който изисква съществена промяна в контролните практики, като се премине от контрол на резултатите към сравнение на тези резултати с определени показатели.

               80.

               Счита, че е задължен да развие настоящите си методи на работа с оглед постигане на тази цел; счита, че създаването на подкомисия по контрола на бюджетната подкрепа, учредена от неговата Комисия по бюджетен контрол, би представлявало ефективен инструмент за гарантиране, че разходите за помощ са от полза за населението на държавата получателка и че приносът на данъкоплатците за тези разходи не е обект на присвояване.

         Инвестиционният механизъм

               81.

               Припомня, че в параграфи 20—24 от своята резолюция от 22 април 2008 г. относно освобождаването от отговорност във връзка с изпълнението на бюджета на шестия, седмия, осмия и деветия Европейски фонд за развитие за финансовата 2006 година (15) той изрази загрижеността си, че управлението на инвестиционния механизъм от Европейската инвестиционна банка (ЕИБ) е изключено от процедурата за освобождаване от отговорност; припомня също така, че ресурсите на ЕФР са обществени средства, които представляват принос на европейските данъкоплатци, а не на финансовите пазари.

               82.

               Подобно на Палатата в нейното становище № 9/2007 относно предложението за регламент на Съвета относно Финансовия регламент, приложим за 10-ия Европейски фонд за развитие (16), изразява съжаление във връзка с установяването на две отделни области на управление, тъй като това ограничава обхвата на освобождаването от отговорност, поражда допълнителна необходимост от координация между Комисията и ЕИБ и затруднява получаването на цялостна картина на постигнатите резултати.

               83.

               Отбелязва, че годишния доклад на ЕИБ относно инвестиционния механизъм съдържа основно финансова информация и много малко данни, ако изобщо съдържа такива, за резултатите от различните финансирани програми.

               84.

               Призовава ЕИБ да се съсредоточи върху докладване на резултатите и да представя пълна, подходяща и обективна информация по отношение на резултатите, поставените и постигнатите цели, причините за евентуалните отклонения, както и на извършените оценки, и обобщение на заключенията от оценките.

               85.

               Подчертава, че ЕИБ извършва дейност в държавите от АКТБ съгласно разпоредбите на Споразумението от Котону, чиято основна цел е да изкорени бедността и да насърчи устойчивото развитие, и че следователно Банката трябва да зачита посочените цели, що се отнася до нейната политика на кредитиране в тези държави.

               86.

               Приканва Комисията да го информира относно специфичните процедури, установени съвместно с ЕИБ, с оглед координиране на усилията на двете институции за постигане на целите на ЕС за развитие, както и относно ефективността на тези процедури.

               87.

               Изразява загриженост във връзка с репутацията на ЕИБ като институция, отличаваща се с най-малка прозрачност, най-слаба отчетност и най-ниска степен на демократичен контрол сред всички органи, натоварени с изпълнението на политиките на ЕС, както и сред обществените финансови институции.

               88.

               Призовава ЕИБ, в интерес на Европейския съюз и неговите ценности и с оглед на подобряване на общественото мнение за ЕИБ като институция, да представи доказателства, демонстриращи:

                           —

                           по какъв начин зачита духа на Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (17) и Конвенцията от Орхус от 25 юни 1998 г. за достъп до информация, участие на обществеността в процеса на вземане на решения и достъп до правосъдие по екологични въпроси,

                           —

                           по какъв начин спазва ангажиментите на ЕС по отношение на глобалното развитие и стандартите, наложени от другите многостранни банки за развитие,

                           —

                           по какъв начин допринася за намаляване на бедността финансирането на изискващи значителни капиталовложения проекти в добивните сектори на промишлеността,

                           —

                           насоките, които е разработила за инвестициите в енергетиката, горското стопанство, транспорта, сектора на водното стопанство и сектора на управление на отпадъците и как нейните инвестиционни решения следват изцяло тези насоки,

                           —

                           че ѝ е достатъчен твърде малкият брой експерти по околната среда на пълен работен ден сред нейните служители, отговарящи за прегледа на целия кредитен портфейл и за гарантиране на спазването на съответните политики,

                           —

                           ефективността на нейния механизъм за подаване на жалби от засегнати граждани, до който следва да имат достъп и граждани на държави извън Европейския съюз,

                           —

                           ефективността на мерките за борба с корупцията и прането на пари,

                           —

                           критериите за кредитиране на частния сектор, като се изключат основните финансови стандарти, и изчерпателността на списъка на крайните получатели на кредити за частния сектор.

               89.

               Приканва Комисията да следи отблизо прилагането на инвестиционния механизъм, за да гарантира, че той постига своите цели като инструмент за развитие, и редовно да информира неговата Комисия по бюджетен контрол за заключенията си.

               90.

               Приканва своята Комисия по бюджетен контрол да засили действията си по отношение на контрола на финансовите дейности на ЕИБ, което попада изцяло в рамките на правомощията на тази комисия в съответствие с глава V, точка 3 от приложение VI към своя правилник за дейността.

      (1)  ОВ C 286, 10.11.2008 г., стр. 273.

      (2)  ОВ C 277, 31.10.2008 г., стр. 243.

      (3)  ОВ L 317, 15.12.2000 г., стр. 3.

      (4)  ОВ L 287, 28.10.2005 г., стр. 1.

      (5)  ОВ L 314, 30.11.2001 г., стр. 1 и ОВ L 324, 7.12.2001 г., стр. 1.

      (6)  ОВ L 109, 26.4.2007 г., стр. 33.

      (7)  ОВ L 156, 29.5.1998 г., стр. 108.

      (8)  ОВ L 317, 15.12.2000 г., стр. 355.

      (9)  ОВ L 191, 7.7.1998 г., стр. 53.

      (10)  ОВ L 83, 1.4.2003 г., стр. 1.

      (11)  Декларация на Комисията относно член 5 от Инструмента за сътрудничество за развитие, приложение към Съобщението на Комисията до Европейския парламент от 24 октомври 2006 г. (СОМ(2006) 628).

      (12)  ISBN 978-92-79-10115-1 на адрес http://ec.europa.eu/commission_barroso/michel/Policy/key_documents/docs/NH8108406ENC_web.pdf

      (13)  Доклад на Комисията. Планиране и оптимизиране на човешките ресурси на Комисията с оглед обслужване на приоритетите на ЕС (SEC(2007) 0530), стр. 3, на адрес http://www.europarl.europa.eu/meetdocs/2004_2009/documents/dv/sec_2007_5/sec_2007_530.pdf

      (14)  SEC(2008) 2579 Работен документ на службите на Комисията. Приложение към доклада на Комисията до Европейския парламент за предприемане на последващи действия след процедурата по освобождаване от отговорност във връзка с изпълнението на бюджета за 2006 г., стр. 86.

      (15)  ОВ L 88, 31.3.2009 г., стр. 253.

      (16)  ОВ C 23, 28.1.2008 г., стр. 3.

      (17)  ОВ L 145, 31.5.2001 г., стр. 43.


title: Решение (ЕС) 2015/877 на Комисията от 4 юни 2015 година за изменение на решения 2009/568/ЕО, 2011/333/ЕС, 2011/381/ЕС, 2012/448/ЕС и 2012/481/ЕС с цел да се удължи срокът на валидност на екологичните критерии за присъждане на екомаркировката на ЕС на някои продукти (нотифицирано под номер С(2015) 3641) (Текст от значение за ЕИП)

text:
               6.6.2015

               BG

               Официален вестник на Европейския съюз

               L 142/32

         РЕШЕНИЕ (ЕС) 2015/877 НА КОМИСИЯТА
   от 4 юни 2015 година
   за изменение на решения 2009/568/ЕО, 2011/333/ЕС, 2011/381/ЕС, 2012/448/ЕС и 2012/481/ЕС с цел да се удължи срокът на валидност на екологичните критерии за присъждане на екомаркировката на ЕС на някои продукти

         (нотифицирано под номер С(2015) 3641)

   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 3, буква в) от него,
   след консултации със Съвета по екомаркировка на Европейския съюз,
   като има предвид, че:

               (1)

               Срокът на валидност на Решение 2009/568/ЕО на Комисията (2) изтича на 30 юни 2015 г.

               (2)

               Срокът на валидност на Решение 2011/333/ЕС на Комисията (3) изтича на 7 юни 2015 г.

               (3)

               Срокът на валидност на Решение 2011/381/ЕС на Комисията (4) изтича на 24 юни 2015 г.

               (4)

               Срокът на валидност на Решение 2012/448/ЕС на Комисията (5) изтича на 12 юли 2015 г.

               (5)

               Срокът на валидност на Решение 2012/481/ЕС на Комисията (6) изтича на 16 август 2015 г.

               (6)

               Направена бе оценка, която потвърди адекватността и целесъобразността на сега действащите екологични критерии, както и на свързаните с тях изисквания за оценка и проверка, определени с решения 2009/568/ЕО, 2011/333/ЕС, 2011/381/ЕС, 2012/448/ЕС и 2012/481/ЕС. Тъй като процесите на преразглеждане на сега действащите екологични критерии и свързаните с тях изисквания за оценка и проверка, формулирани в посочените решения, ще започнат през 2015 г., целесъобразно е сроковете на валидност на тези екологични критерии и на свързаните с тях изисквания за оценка и проверка да се удължат до 31 декември 2018 г.

               (7)

               Поради това решения 2009/568/ЕО, 2011/333/ЕС, 2011/381/ЕС, 2012/448/ЕС и 2012/481/ЕС следва да бъдат съответно изменени.

               (8)

               Мерките, предвидени в настоящото решение, са в съответствие със становището на Комитета, учреден по силата на член 16 от Регламент (ЕО) № 66/2010,

         ПРИЕ НАСТОЯЩОТО РЕШЕНИЕ:
   Член 1
   Член 3 от Решение 2009/568/ЕО се заменя със следния текст:

      „Член 3
      Екологичните критерии за продуктовата група „хартия тип тишу“ и свързаните с тях изисквания за оценка и проверка са валидни до 31 декември 2018 г.“

   Член 2
   Член 4 от Решение 2011/333/ЕС се заменя със следния текст:

      „Член 4
      Екологичните критерии за продуктовата група „копирна и графична хартия“ и свързаните с тях изисквания за оценка и проверка са валидни до 31 декември 2018 г.“

   Член 3
   Член 4 от Решение 2011/381/ЕС се заменя със следния текст:

      „Член 4
      Екологичните критерии за продуктовата група „смазочни материали“ и свързаните с тях изисквания за оценка и проверка са валидни до 31 декември 2018 г.“

   Член 4
   Член 4 от Решение 2012/448/ЕС се заменя със следния текст:

      „Член 4
      Екологичните критерии за продуктовата група „вестникарска хартия“ и свързаните с тях изисквания за оценка и проверка са валидни до 31 декември 2018 г.“

   Член 5
   Член 4 от Решение 2012/481/ЕС се заменя със следния текст:

      „Член 4
      Екологичните критерии за продуктовата група „печатни изделия“ и свързаните с тях изисквания за оценка и проверка са валидни до 31 декември 2018 г.“

   Член 6
   Адресати на настоящото решение са държавите членки.

      Съставено в Брюксел на 4 юни 2015 година.

            За Комисията

         Karmenu VELLA

            Член на Комисията

      (1)  ОВ L 27, 30.1.2010 г., стр. 1.

      (2)  Решение 2009/568/ЕО на Комисията от 9 юли 2009 г. за установяване на екологични критерии за присъждане на знака за екомаркировка на Общността на хартия тип „тишу“ (ОВ L 197, 29.7.2009 г., стр. 87).

      (3)  Решение 2011/333/ЕС на Комисията от 7 юни 2011 г. за установяване на екологични критерии за присъждане на знака за екомаркировка на ЕС на копирна и графична хартия (ОВ L 149, 8.6.2011 г., стр. 12).

      (4)  Решение 2011/381/ЕС на Комисията от 24 юни 2011 г. за установяване на екологични критерии за присъждане на екомаркировката на ЕС на смазочни материали (ОВ L 169, 29.6.2011 г., стр. 28).

      (5)  Решение 2012/448/ЕС на Комисията от 12 юли 2012 г. за установяване на екологични критерии за присъждане на екомаркировката на ЕС на вестникарска хартия (ОВ L 202, 28.7.2012 г., стр. 26).

      (6)  Решение 2012/481/ЕС на Комисията от 16 август 2012 г. за установяване на екологични критерии за присъждане на екомаркировката на ЕС по отношение на печатни изделия (ОВ L 223, 21.8.2012 г., стр. 55).


title: Решение на Съвета от 25 май 1999 година относно реда и условията за провеждане на вътрешни разследвания във връзка с предотвратяването на измама, корупция и други незаконни действия, които накърняват интересите на Общностите

text:
Важна правна забележка

|

31999D0394

Официален вестник n° L 149 , 16/06/1999 стр. 0036 - 0038 специално чешко издание глава 01 том 03 стр. 115  - 117 специално испанско издание глава 01 том 03 стр. 115  - 117 специално унгарско издание глава 01 том 03 стр. 115  - 117 специално литвийско издание глава 01 том 03 стр. 115  - 117 LV.ES глава 01 том 03 стр. 115  - 117 MT.ES глава 01 том 03 стр. 115  - 117 PL.ES глава 01 том 03 стр. 115  - 117 SK.ES глава 01 том 03 стр. 115  - 117 специално словенско издание глава 01 том 03 стр. 115  - 117

		19990525Решение на Съветаот 25 май 1999 годинаотносно реда и условията за провеждане на вътрешни разследвания във връзка с предотвратяването на измама, корупция и други незаконни действия, които накърняват интересите на Общностите(1999/394/ЕО, Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 207, параграф 3 от него,като взе предвид Договора за създаване на Европейската общност за атомна енергия, и по-специално член 121, параграф 3 от него,като взе предвид процедурния правилник на Съвета, и по-специално член 21, параграф 2 от него,(1) като има предвид, че Регламент (ЕО) № 1073/1999 на Европейския парламент и на Съвета от 25 май 1999 г. [1] и Регламент (Евратом) № 1074/1999 на Съвета от 25 май 1999 г. [2] относно разследванията, извършени от Европейската служба за борба с измамите (OLAF), предвиждат че инициативата за провеждане на административни разследвания в рамките на институциите, органите, службите и агенциите, са създадени с или на основание на Договорите ЕО или Евратом, принадлежи на Службата;(2) като има предвид, че отговорността на Европейската служба за борба с измамите, както е създадена от Комисията, се простира извън защитата на финансовите интереси, за да включи всички дейности, свързани с нуждата за гарантиране на интересите на Общностите срещу неправомерно поведение, което може да доведе до възбуждане на административно или наказателно производство;(3) като има предвид, че е необходимо разширяване обхвата на борбата с измамите и повишаване на нейната ефективност чрез използване на съществуващия опит в сферата на административните разследвания;(4) като има предвид, че по тази причина на основание административната си автономия всички институции, органи, служби и агенции се налага да възлагат на Службата задачата по провеждане на вътрешни административни разследвания с оглед осветляването на сериозни положения, отнасящи се до отнемане на професионалните права, което може да доведе до невъзможност за спазване на задълженията на длъжностните лица и служителите на Общностите, така както са предвидени в член 11, в член 12, втори и трети параграф, членове 13, 14 и 16, член 17, първи параграф от Правилника за длъжностните лица и Условията за работа на останалите служители на Европейските общности (наричан по-долу "Правилник за персонала"), положения, които са вредни за интересите на тези Общности и биха довели до дисциплинарно или в определени случаи, наказателно производство, или до сериозно опорочаване, така както е предвидено в член 22 от Правилника за служителите, или невъзможност за спазването на аналогични задължения от страна на членовете, ръководителите или тези членове на персонала на институциите, органите, службите и агенциите, които не са субекти на Правилника за служителите, или невъзможност за спазване на задълженията, наложени от правото на Общността на членовете на Съвета и неговите органи в контекста на професионалните отговорности, които те осъществяват в това си качество;(5) като има предвид, че такива разследвания трябва да се осъществяват при еквивалентни условия във всички институции, органи, служби и агенции на Общността; като има предвид, че възлагането на тази задача на Службата не трябва да засяга отговорностите на самите институции, органи или агенции, и не трябва по никакъв начин да ограничава правната защита на заинтересованите лица;(6) като има предвид, че при подготовката на изменения на Правилника за персонала е необходимо практическо систематизиране на правилата, което да предвижда как членовете на институциите и органите, ръководителите на службите и агенциите, и служителите на институциите, органите и службите и агенциите трябва да съдействат за спокойното провеждане на вътрешните разследвания;(7) като има предвид, че Регламент (ЕО) № 1073/1999 и Регламент (Евратом) № 1074/1999 предвиждат в член 4, параграф 6, че всяка институция, орган, служба или агенция трябва да приеме решение, което включва по-специално правила относно задължението на част от държавите-членки, ръководителите, длъжностните лица и другите служители на институциите, органите, службите и агенциите да съдействат и доставят информация на служителите на Службата, процедури, които трябва да бъдат спазвани от служителите на Службата при провеждане на вътрешни разследвания, както и гаранции за правата на лицата, засегнати при вътрешно разследване;(8) като има предвид, че Междуинституционалното споразумение от 25 май 1999 г. между Европейския парламент, Съвета на Европейския съюз и Комисията на Европейската общност относно вътрешните разследвания, провеждани от Европейската служба за борба с измамите (OLAF) [3] поверява на подписващите институции и институциите, органите, службите и агенциите, които се присъединяват към споразумението, задължението за неотклоняване от този запазен модел, при който техните собствени специални изисквания се считат за техническа необходимост;(9) като има предвид, че няма специални изисквания, които правят отклонението от решението за модела техническа необходимост по отношение на чиновниците и другите служители на генералния секретариат на Съвета (наричан по-долч "генерален секретариат");(10) като има предвид, че Съветът трябва да възложи на Службата задачата за предприемане на вътрешно за самата Служба административно разследване, с цел разследване на сериозни положения, които могат да установят невъзможност за спазване на задълженията, възложени по силата на правото на Общността на лица, които са членове на Съвета и на неговите органи; като има предвид, че все пак следва да се отчита фактът, че за разлика от членовете на другите институции, членовете на Съвета и неговите органи упражняват по същество национални функции и че при тяхното упражняване те остават подчинени на националния закон, като следователно приложението към настоящото решение трябва да бъде ограничено до професионалните действия на тези лица, предприети в качеството им на членове на институцията или на нейните органи;(11) като има предвид, че Службата няма съдебни правомощия и осъществява само административни разследвания; като има предвид, че такива разследвания трябва да бъдат провеждани в пълно съответствие със съответните разпоредби на Договорите за създаване на Европейските общности, по-специално Протокола за привилегиите и имунитетите, текстовете, които ги изпълняват, и Правилника за персонала;(12) като има предвид, че такива разследвания трябва да бъдат извършени в съответствие с реда и условията, установени от регламентите на Европейската общност и Европейската общност за атомна енергия; като има предвид, че тези регламенти все пак не дават на Службата право на достъп до сградите, заемани от държавите-членки, и по-специално техните постоянни представителства;(13) като има предвид, че вътрешното решение, предвидено в междуинституционалното споразумение е строго ограничено до определянето на задължението за сътрудничество с Службата и за доставяне на информация на Службата, задължението на част от службата за сигурност да подпомага служителите на Службата и реципрочното задължение на част от Службата да информира лицата, срещу които са направени твърдения за извършени нарушения в резултат на някое от неговите разследвания,РЕШИ:Член 1Задължение за съдействие на СлужбатаГенералният секретар, службите и всяко длъжностно лице или служител на генералния секретариат са длъжни да оказват пълно съдействие на служителите на Службата и всякаква помощ за нуждите на разследването. С оглед на тази цел те доставят на служителите на Службата цялата необходима информация и обяснения.При съблюдаване на съответните разпоредби на Договорите за създаване на Европейските общности, и по-специално Протокола за привилегиите и имунитетите, и текстовете, които ги изпълняват, членовете на Съвета и неговите органи са длъжни да оказват пълно съдействие на Службата.Член 2Задължение за предоставяне на информацияВсеки чиновник или служител на генералния секретариат, на когото станат известни факти, създаващи основателни съмнения за наличието на възможни случаи на измама, корупция или други незаконни действия, вредни за интересите на Общностите, или на сериозни положения, отнасящи се до отнемане на професионални права, което може да доведе до невъзможност за изпълнение на задълженията на длъжностните лица или служителите на общностите, даващо основания за дисциплинарно или в определени случаи наказателно производство, или до невъзможност за спазване на задълженията, възложени от правото на Общността на членовете на Съвета и неговите органи в контекста на задълженията, които те изпълняват в това си качество, където тази невъзможност е вредна за интересите на Общностите, трябва незабавно да информира своя ръководител на служба или генерален директор, или — ако счете за необходимо — генералния секретар или директно Службата.Генералният секретар, генералните директори и ръководителите на службите на генералния секретариат незабавно предават на Службата данните, станали им известни и създаващи основателни съмнения за съществуването на възможни нарушения, предвидени в първия параграф.Длъжностните лица или служителите на генералния секретариат не трябва по никакъв начин да бъдат третирани несправедливо или дискриминационно поради предаване на информацията, посочена в първия и втория параграф.Членовете на Съвета и постоянните представителства, до които са достигнали фактите, посочени в първия параграф, информират председателя на Съвета или — ако счетат за необходимо — директно Службата. Делегатите на държавите-членки, до които са достигнали фактите, посочени в първия параграф, информират постоянното представителство на своята държава-членка.Член 3Подпомагане от страна на Службата за сигурностПо искане на директора на Службата за борба с измамите (OLAF) Службата за сигурност към генералния секретариат подпомага Службата за борба с измамите (OLAF) при практическото провеждане на разследванията.Член 4Информиране на заинтересованата странаПри възникване на възможни основания за въвличане на член на Съвета или на негов орган, или на чиновник или служител на генералния секретариат, заинтересованата страна се информира незабавно в срок, който не би навредил на разследването. За всеки случай заключения, насочващи към имената на някои от тези лица, не могат да бъдат правени, след като разследването е вече приключило, без да е било дадено право на заинтересованата страна да обясни становището си по всички засягащи я факти.В случаите, при които е необходимо спазване на абсолютна секретност за целите на разследването и при които се изисква прилагане на процедури за разследване, за които са компетентни националните съдебни органи, изискването да се покани заинтересованото лице да даде мнението си може да бъде спазено на по-късен етап, по силата на споразумение с председателя на Съвета или с генералния секретар.Член 5Информация при приключване на разследването без предприемане на последващи действияАко вследствие на вътрешно разследване се установи, че не може да бъде съставен случай срещу лице, срещу което са направени твърдения за извършено нарушение, вътрешното разследване за него се приключва без предприемане на последващи действия, с решение на директора на Службата, който писмено информира заинтересованата страна.Член 6Снемане на имунитетВсяко искане от страна на националната полиция или съдебен орган относно снемане на имунитет във връзка със съдебно производство на длъжностно лице или служител на генералния секретариат по повод възможни случаи на измама, корупция или други незаконни действия, се предава на директора на Службата за становище. Службата се информира, ако искането за снемане на имунитет засяга член на Съвета или негови органи.Член 7Дата на прилаганеНастоящото решение влиза в сила на 1 юни 1999 година.Съставено в Брюксел на 25 май 1999 година.За СъветаПредседателH. Eichel[1] ОВ L 136, 31.5.1999 г., стр. 1.[2] ОВ L 136, 31.5.1999 г., стр. 8.[3] ОВ L 136, 31.5.1999 г., стр. 15.--------------------------------------------------


title: Решение на Съвета от 26 април 2004 година за присъединяване на Общността към Конвенцията за опазването и управлението на далекомигриращите рибни запаси в Западния и Централния Тихи океан

text:
Важна правна забележка

|

32005D0075

Официален вестник n° L 032 , 04/02/2005 стр. 0001 - 0002

		20040426Решение на Съветаот 26 април 2004 годиназа присъединяване на Общността към Конвенцията за опазването и управлението на далекомигриращите рибни запаси в Западния и Централния Тихи океан(2005/75/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 37 във връзка с първото изречение на първа алинея от член 300, параграф 2 и втора алинея от член 300, параграф 3 от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Общността е компетентна да приема мерки за опазването и управлението на рибните ресурси и да встъпва в споразумения с други страни и международни организации.(2) Общността е договаряща страна по Конвенцията на ООН за международно морско право, която съдържа изискването всички членове на международната общност да сътрудничат при опазването и управлението на биологичните ресурси на моретата.(3) Общността е подписала Споразумението относно изпълнението на разпоредбите на Конвенцията на ООН за международно морско право от 10 декември 1982 г. във връзка с опазването и управлението на трансгранично преминаващите запаси и далекомигриращите рибни запаси [2] (Споразумението на ООН от 1995 г. относно рибните запаси).(4) Конвенцията относно опазването и управлението на далекомигриращите рибни запаси в Западния и Централния Тихи океан беше открита за подписване по време на седмата сесия на Многостранната конференция на високо равнище, проведена в Хонолулу на 5 септември 2000 г.(5) Цитираната конвенция е открита за присъединяване от Общността в съответствие с разпоредбите на член 35 от нея.(6) Цитираната конвенция има за цел да осигури, чрез ефективно управление, дългосрочното опазване и устойчивото използване на далекомигриращите рибни запаси в Западния и Централния Тихи океан в съответствие с Конвенцията на ООН по международно морско право и Споразумението на ООН от 1995 г. относно рибните запаси.(7) Рибарите от Общността упражняват дейността си в района, попадащ под действието на Конвенцията. По този начин в интерес на Общността е да стане пълноправен член на регионалната риболовна организация, която предстои да бъде създадена съгласно горната конвенция в изпълнение на нейните задължения по силата на международното морско право. Следователно Общността следва да се присъедини към тази конвенция,РЕШИ:Член 1Одобрява се присъединяването на Европейската общност към Конвенцията за опазване и управление на далекомигриращите рибни запаси в Западния и Централния Тихи океан.Текстът на Конвенцията е приложен към настоящото решение.Член 2Председателят на Съвета се упълномощава да посочи лицето/лицата, оправомощено(и) да депозира(т) инструмента за присъединяване пред правителството на Нова Зеландия в съответствие с член 35 от горната конвенция.Съставено в Люксембург на 26 април 2004 година.За СъветаПредседателJ. Walsh[1] Съгласие, дадено на 1 април 2004 г. (все още непубликувано в Официален вестник).[2] ОВ L 189, 3.7.1998 г., стр. 16.--------------------------------------------------


title: Решение 2010/145/ОВППС на Съвета от 8 март 2010 година за възобновяване на мерките в подкрепа на ефективно изпълнение на мандата на Международния наказателен трибунал за бивша Югославия (МНТБЮ)

text:
               9.3.2010

               BG

               Официален вестник на Европейския съюз

               L 58/8

         РЕШЕНИЕ 2010/145/ОВППС НА СЪВЕТА
   от 8 март 2010 година
   за възобновяване на мерките в подкрепа на ефективно изпълнение на мандата на Международния наказателен трибунал за бивша Югославия (МНТБЮ)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 16 април 2003 г. Съветът прие Обща позиция 2003/280/ОВППС в подкрепа на ефективното изпълнение на мандата на МНТБЮ (1).

               (2)

               На 30 март 2004 г. Съветът прие Обща позиция 2004/293/ОВППС за възобновяване на мерките в подкрепа на ефективно въвеждане на мандата на Международния трибунал за престъпления в бивша Югославия (МТПБЮ) (2).

               (3)

               Срокът на действие на Обща позиция 2004/293/ОВППС бе последно удължен с Обща позиция 2009/164/ОВППС от 26 февруари 2009 г. за подновяване на мерките в подкрепа на ефективното изпълнение на мандата на Международния наказателен трибунал за бивша Югославия (МНТБЮ) (3) до 16 март 2010 г.

               (4)

               Все още са на свобода лицата, срещу които е повдигнато обвинение от МНТБЮ, и има доказателства, че те са подпомагани в усилията им да продължават да избягват правосъдие.

               (5)

               Мерките, наложени с Обща позиция 2004/293/ОВППС, следва да бъдат подновени за срок от още 12 месеца,

         ПРИЕ НАСТОЯЩОТО РЕШЕНИЕ:
   Член 1
   1.   Държавите-членки предприемат необходимите мерки да предотвратят влизането или транзитното преминаване през техните територии на изброените в приложението лица, участващи в дейности, които помагат на лица, които са на свобода, да продължават да избягват правосъдие за престъпления, за които МНТБЮ им е повдигнал обвинение, или действащи по начин, който възпрепятства ефективното изпълнение на мандата на МНТБЮ.
   2.   Параграф 1 не задължава държавите-членки да отказват на своите граждани да влизат на тяхна територия.
   3.   Параграф 1 не засяга случаите, когато държава-членка е обвързана със задължение съгласно международното право, а именно:

               а)

               като страна домакин на международна междуправителствена организация;

               б)

               като страна домакин на международна конференция, свикана от Организацията на обединените нации или провеждана под нейната егида;

               в)

               по силата на многостранно споразумение, предоставящо привилегии и имунитети; или

               г)

               по силата на Договора за помирение от 1929 г. (Латеранския пакт), сключен между Светия престол (градът държава Ватикан) и Италия.

         4.   Параграф 3 се счита за приложим също в случаи, когато държава-членка е страна домакин на Организацията за сигурност и сътрудничество в Европа (ОССЕ).
   5.   Съветът надлежно се осведомява във всички случаи, в които държава-членка предоставя изключение по силата на параграф 3 или 4.
   6.   Държавите-членки могат да предоставят изключения от мерките, наложени в параграф 1, когато пътуването е оправдано поради спешна хуманитарна нужда или при участие в междуправителствени заседания, включително заседания, насърчавани от Европейския съюз или провеждани в държавата-членка, която председателства ОССЕ, когато се провежда политически диалог, който пряко подпомага МНТБЮ при изпълнението на неговия мандат.
   7.   Държава-членка, която желае да предостави изключенията, посочени в параграф 6, нотифицира Съвета писмено. Изключението се счита за предоставено, освен ако един или повече членове на Съвета не повдигнат писмено възражение в рамките на 48 часа от получаване на нотификацията за предложеното изключение. В случай че един или повече членове на Съвета повдигнат възражение, Съветът с квалифицирано мнозинство може да реши да предостави предложеното изключение.
   8.   В случаи, когато съгласно параграфи 3, 4, 6 и 7 държава-членка разреши влизане или транзитно преминаване на нейната територия на лица, изброени в приложението, разрешението се ограничава за целта, за която е дадено, и за конкретните лица.
   Член 2
   Съветът, по предложение на върховния представител на Съюза по въпросите на външните работи и политиката на сигурност или на държава-членка, приема, когато е необходимо, изменения на списъка, който се съдържа в приложението.
   Член 3
   За да се увеличи максимално въздействието на горепосочените мерки, Съюзът насърчава трети държави да предприемат ограничителни мерки, подобни на тези, съдържащи се в настоящото решение.
   Член 4
   1.   Настоящото решение поражда действие от датата на приемането му. Срокът му на действие изтича на 16 март 2011 г.
   2.   Настоящото решение подлежи на редовно преразглеждане. То се подновява или изменя, когато е необходимо, ако Съветът прецени, че неговите цели не са постигнати.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 8 март 2010 година.

            За Съвета

            Председател

         C. CORBACHO

      (1)  ОВ L 101, 23.4.2003 г., стр. 22.

      (2)  ОВ L 94, 31.3.2004 г., стр. 65.

      (3)  ОВ L 55, 27.2.2009 г., стр. 44.

      ПРИЛОЖЕНИЕ
      1.   BILBIJA, Milorad
      Син на Svetko BILBIJA
      Дата на раждане/място на раждане: 13.8.1956 г., Sanski Most, Босна и Херцеговина
      Номер на паспорта: 3715730
      Номер на личната карта: 03GCD9986
      Личен идентификационен номер: 1308956163305
      Псевдоним:
      Адрес: Brace Pantica № 7, Banja Luka, Босна и Херцеговина
      2.   BJELICA, Milovan
      Дата на раждане/място на раждане: 19.10.1958 г., Rogatica, Босна и Херцеговина
      Номер на паспорта: 0000148, издаден на 26.7.1998 г. в Srpsko Sarajevo (анулиран)
      Номер на личната карта: 03ETA0150
      Личен идентификационен номер: 1910958130007
      Псевдоним: Cicko
      Адрес: Дружество CENTREK, Pale, Босна и Херцеговина
      3.   ECIM (EĆIM), Ljuban
      Дата на раждане/място на раждане: 6.1.1964 г., Sviljanac, Босна и Херцеговина
      Номер на паспорта: 0144290, издаден на 21.11.1998 г. в Banja Luka (анулиран)
      Номер на личната карта: 03GCE3530
      Личен идентификационен номер: 0601964100083
      Псевдоним:
      Адрес: Ulica Stevana Mokranjca № 26, Banja Luka, Босна и Херцеговина
      4.   HADZIC (HADŽIĆ), Goranka
      Дъщеря на Branko и Milena HADZIC (HADŽIĆ)
      Дата на раждане/място на раждане: 18.6.1962 г., Община Vinkovci, Хърватия
      Номер на паспорта:
      Номер на личната карта: 1806962308218 (JMBG), лична карта № 569934/03
      Псевдоним:
      Адрес: Aranj Janosa Street № 9, Novi Sad, Сърбия
      Връзка с лица, срещу които е повдигнато обвинение за военни престъпления: сестра на Goran HADZIC (HADŽIĆ)
      5.   HADZIC (HADŽIĆ), Ivana
      Дъщеря на Goran и Živka HADZIC (HADŽIĆ)
      Дата на раждане/място на раждане: 25.2.1983 г., Vukovar, Хърватия
      Номер на паспорта:
      Номер на личната карта:
      Псевдоним:
      Адрес: Aranj Janosa Street № 9, Novi Sad, Сърбия
      Връзка с лица, срещу които е повдигнато обвинение за военни престъпления: дъщеря на Goran HADZIC (HADŽIĆ)
      6.   HADZIC (HADŽIĆ), Srecko (Srećko)
      Син на Goran и Živka HADZIC (HADŽIĆ)
      Дата на раждане/място на раждане: 8.10.1987 г., Vukovar, Хърватия
      Номер на паспорта:
      Номер на личната карта:
      Псевдоним:
      Адрес: Aranj Janosa Street № 9, Novi Sad, Сърбия
      Връзка с лица, срещу които е повдигнато обвинение за военни престъпления: син на Goran HADZIC (HADŽIĆ)
      7.   НADZIC (HADŽIĆ), Zivka (Živka)
      Дъщеря на Branislav NUDIC (NUDIĆ)
      Дата на раждане/място на раждане: 9.6.1957 г., Vinkovci, Хърватия
      Номер на паспорта:
      Номер на личната карта:
      Псевдоним:
      Адрес: Aranj Janosa Street № 9, Novi Sad, Сърбия
      Връзка с лица, срещу които е повдигнато обвинение за военни престъпления: съпруга на Goran HADZIC (HADŽIĆ)
      8.   JOVICIC (JOVIČIĆ), Predrag
      Син на Desmir JOVICIC (JOVIČIĆ)
      Дата на раждане/място на раждане: 1.3.1963 г., Pale, Босна и Херцеговина
      Номер на паспорта: 4363551
      Номер на личната карта: 03DYA0852
      Личен идентификационен номер: 0103963173133
      Псевдоним:
      Адрес: Milana Simovica № 23, Pale, Босна и Херцеговина
      9.   KESEROVIC (KESEROVIĆ), Dragomir
      Син на Slavko
      Дата на раждане/място на раждане: 8.6.1957 г., Piskavica/Banja Luka, Босна и Херцеговина
      Номер на паспорта: 4191306
      Номер на личната карта: 04GCH5156
      Личен идентификационен номер: 0806957100028
      Псевдоним:
      Адрес:
      10.   KIJAC, Dragan
      Дата на раждане/място на раждане: 6.10.1955 г., Сараево, Босна и Херцеговина
      Номер на паспорта:
      Номер на личната карта:
      Личен идентификационен номер:
      Псевдоним:
      Адрес:
      11.   KOJIC (KOJIĆ), Radomir
      Син на Milanko и Zlatana
      Дата на раждане/място на раждане: 23.11.1950 г., Bijela Voda, Sokolac (Босна и Херцеговина)
      Номер на паспорта: 4742002, издаден през 2002 г. в Сараево (с изтекъл срок на валидност през 2007 г.)
      Номер на личната карта: 03DYA1935, издадена на 7.7.2003 г. в Сараево
      Личен идентификационен номер: 2311950173133
      Псевдоним: Mineur или Ratko
      Адрес: 115 Trifka Grabeza, Pale, или хотел KRISTAL, Jahorina, Босна и Херцеговина
      12.   KOVAC (KOVAČ), Tomislav
      Син на Vaso
      Дата на раждане/място на раждане: 4.12.1959 г., Сараево, Босна и Херцеговина
      Номер на паспорта:
      Номер на личната карта:
      Личен идентификационен номер: 0412959171315
      Псевдоним: Tomo
      Адрес: Bijela, Черна гора; и Pale, Босна и Херцеговина
      13.   KUJUNDZIC (KUJUNDŽIĆ), Predrag
      Син на Vasilija
      Дата на раждане/място на раждане: 30.1.1961 г., Suho Pole, Doboj, Босна и Херцеговина
      Номер на паспорта:
      Номер на личната карта: 03GFB1318
      Личен идентификационен номер: 3001961120044
      Псевдоним: Predo
      Адрес: Doboj, Босна и Херцеговина
      14.   LUKOVIC (LUKOVIĆ), Milorad Ulemek
      Дата на раждане/място на раждане: 15.5.1968 г., Белград, Сърбия
      Номер на паспорта:
      Номер на личната карта:
      Личен идентификационен номер:
      Псевдоним: Legija (подправен документ за самоличност на името на IVANIC, Zeljko (IVANIĆ, Željko)
      Адрес: намира се в затвора (Белградски районен затвор, 14, Bacvanska, Белград)
      15.   MALIS (MALIŠ), Milomir
      Син на Dejan Malis (MALIŠ)
      Дата на раждане/място на раждане: 3.8.1966 г., Bjelice
      Номер на паспорта:
      Номер на личната карта:
      Личен идентификационен номер: 0308966131572
      Псевдоним:
      Адрес: Vojvode Putnika, Foca, Босна и Херцеговина
      16.   MANDIC (MANDIĆ), Momcilo (Momčilo)
      Дата на раждане/място на раждане: 1.5.1954 г., Kalinovik, Босна и Херцеговина
      Номер на паспорта: 0121391, издаден на 12.5.1999 г. в Srpsko Sarajevo, Босна и Херцеговина (анулиран)
      Номер на личната карта:
      Личен идентификационен номер: 0105954171511
      Псевдоним: Momo
      Адрес: намира се в затвора
      17.   MARIC (MARIĆ), Milorad
      Син на Vinko MARIC (MARIĆ)
      Дата на раждане/място на раждане: 9.9.1957 г., Visoko, Босна и Херцеговина
      Номер на паспорта: 4587936
      Номер на личната карта: 04GKB5268
      Личен идентификационен номер: 0909957171778
      Псевдоним:
      Адрес: Vuka Karadzica № 148, Zvornik, Босна и Херцеговина
      18.   MICEVIC (MIČEVIĆ), Jelenko
      Син на Lukа и Desankа, моминско име: SIMIC (SIMIĆ)
      Дата на раждане/място на раждане: 8.8.1947 г., Borci, близо до Konjic, Босна и Херцеговина
      Номер на паспорта: 4166874
      Номер на личната карта: 03BIA3452
      Личен идентификационен номер: 0808947710266
      Псевдоним: Filaret
      Адрес: Манастир Milesevo, Сърбия
      19.   MLADIC (MLADIĆ), Biljana (моминско име STOJCEVSKA (STOJČEVSKA)
      Дъщеря на Strahilo STOJCEVSKI (STOJČEVSKI) и Svetlinka STOJCEVSKA (STOJČEVSKA)
      Дата на раждане/място на раждане: 30.5.1972 г., Скопие, бивша югославска република Македония
      Номер на паспорта:
      Номер на личната карта: 3005972455086 (JMBG)
      Псевдоним:
      Адрес: регистрирана на Blagoja Parovica № 117a, Белград, но пребивава на Vidikovacki venac № 83, Белград, Сърбия
      Връзка с лица, срещу които е повдигнато обвинение за военни престъпления: снаха на Ratko MLADIC (MLADIĆ)
      20.   MLADIC (MLADIĆ), Bosiljka (моминско име JEGDIC (JEGDIĆ)
      Дъщеря на Petar JEGDIC (JEGDIĆ)
      Дата на раждане/място на раждане: 20.7.1947 г., Okrugljaca, община Virovitica, Хърватия
      Номер на личната карта: 2007947455100 (JMBG)
      Лична карта: T77619, издадена на 31.5.1992 г. от SUP Белград
      Адрес: Blagoja Parovica № 117a, Белград, Сърбия
      Връзка с лица, срещу които е повдигнато обвинение за военни престъпления: съпруга на Ratko MLADIC (MLADIĆ)
      21.   MLADIC (MLADIĆ), Darko
      Син на Ratko и Bosiljka MLADIC (MLADIĆ)
      Дата на раждане/място на раждане: 19.8.1969 г., Скопие, бивша югославска република Македония
      Номер на паспорта: паспорт от Сърбия и Черна гора № 003220335, издаден на 26.2.2002 г.
      Номер на личната карта: 1908969450106 (JMBG); лична карта B112059, издадена на 8.4.1994 г. от SUP, Белград
      Псевдоним:
      Адрес: Vidikovacki venac № 83, Белград, Сърбия
      Връзка с лица, срещу които е повдигнато обвинение за военни престъпления: син на Ratko MLADIC (MLADIĆ)
      22.   NINKOVIC (NINKOVIĆ), Milan
      Син на Simo
      Дата на раждане/място на раждане: 15.6.1943 г., Doboj, Босна и Херцеговина
      Номер на паспорта: 3944452
      Номер на личната карта: 04GFE3783
      Личен идентификационен номер: 1506943120018
      Псевдоним:
      Адрес:
      23.   OSTOJIC (OSTOJIĆ), Velibor
      Син на Jozo
      Дата на раждане/място на раждане: 8.8.1945 г., Celebici, Foca, Босна и Херцеговина
      Номер на паспорта:
      Номер на личната карта:
      Личен идентификационен номер:
      Псевдоним:
      Адрес:
      24.   OSTOJIC (OSTOJIĆ), Zoran
      Син на Mico OSTOJIC (OSTOJIĆ)
      Дата на раждане/място на раждане: 29.3.1961 г., Сараево, Босна и Херцеговина
      Номер на паспорта:
      Номер на личната карта: 04BSF6085
      Личен идентификационен номер: 2903961172656
      Псевдоним:
      Адрес: Malta № 25, Сараево, Босна и Херцеговина
      25.   PAVLOVIC (PAVLOVIĆ), Petko
      Син на Milovan PAVLOVIC (PAVLOVIĆ)
      Дата на раждане/място на раждане: 6.6.1957 г., Ratkovici, Босна и Херцеговина
      Номер на паспорта: 4588517
      Номер на личната карта: 03GKA9274
      Личен идентификационен номер: 0606957183137
      Псевдоним:
      Адрес: Vuka Karadjica № 148, Zvornik, Босна и Херцеговина
      26.   POPOVIC (POPOVIĆ), Cedomir (Čedomir)
      Син на Radomir POPOVIC (POPOVIĆ)
      Дата на раждане/място на раждане: 24.3.1950 г., Petrovici
      Номер на паспорта:
      Номер на личната карта: 04FAA3580
      Личен идентификационен номер: 2403950151018
      Псевдоним:
      Адрес: Crnogorska № 36, Bileca, Босна и Херцеговина
      27.   PUHALO, Branislav
      Син на Djuro
      Дата на раждане/място на раждане: 30.8.1963 г., Foca, Босна и Херцеговина
      Номер на паспорта:
      Номер на личната карта:
      Личен идентификационен номер: 3008963171929
      Псевдоним:
      Адрес:
      28.   RADOVIC (RADOVIĆ), Nade
      Син на Milorad RADOVIC (RADOVIĆ)
      Дата на раждане/място на раждане: 26.1.1951 г., Foca, Босна и Херцеговина
      Номер на паспорта: стар № 0123256 (анулиран)
      Номер на личната карта: 03GJA2918
      Личен идентификационен номер: 2601951131548
      Псевдоним:
      Адрес: Stepe Stepanovica № 12, Foca/Srbinje, Босна и Херцеговина
      29.   RATIC (RATIĆ), Branko
      Дата на раждане/място на раждане: 26.11.1957 г., MIHALJEVCI SLAVONSKA pozega, Босна и Херцеговина
      Номер на паспорта: 0442022, издаден на 17.9.1999 г. в Banja Luka
      Номер на личната карта: 03GCA8959
      Личен идентификационен номер: 2611957173132
      Псевдоним:
      Адрес: Ulica Krfska № 42, Banja Luka, Босна и Херцеговина
      30.   ROGULJIC (ROGULJIĆ), Slavko
      Дата на раждане/място на раждане: 15.5.1952 г., SRPSKA CRNJA HETIN, Сърбия
      Невалидни паспорти № 3747158, издаден на 12.4.2002 г. в Banja Luka, с изтекъл срок на валидност на 12.4.2007 г., и № 0020222, издаден на 25.8.1988 г. в Banja Luka, с изтекъл срок на валидност на 25.8.2003 г.
      Номер на личната карта: 04EFA1053
      Личен идентификационен номер: 1505952103022
      Псевдоним:
      Адрес: Vojvode Misica № 21, Laktasi, Босна и Херцеговина
      31.   SAROVIC (ŠAROVIĆ), Mirko
      Дата на раждане/място на раждане: 16.9.1956 г., Rusanovici-Rogatica, Босна и Херцеговина
      Номер на паспорта: 4363471, издаден в Istocno Sarajevo, валиден до 8.10.2008 г.
      Номер на личната карта: 04PEA4585
      Личен идентификационен номер: 1609956172657
      Псевдоним:
      Адрес: Bjelopoljska № 42, 71216 Srpsko Sarajevo, Босна и Херцеговина
      32.   SKOCAJIC (SKOČAJIĆ), Mrksa (Mrkša)
      Син на Dejan SKOCAJIC (SKOČAJIĆ)
      Дата на раждане/място на раждане: 5.8.1953 г., Blagaj, Босна и Херцеговина
      Номер на паспорта: 3681597
      Номер на личната карта: 04GDB9950
      Личен идентификационен номер: 0508953150038
      Псевдоним:
      Адрес: Trebinjskih Brigade, Trebinje, Босна и Херцеговина
      33.   VRACAR (VRAČAR), Milenko
      Дата на раждане/място на раждане: 15.5.1956 г., Nisavici, Prijedor, Босна и Херцеговина
      Невалидни паспорти № 3865548, издаден на 29.8.2002 г. в Banja Luka, с изтекъл срок на валидност на 29.8.2007 г., № 0280280, издаден на 4.12.1999 г. в Banja Lukас, с изтекъл срок на валидност на 4.12.2004 г. и № 0062130, издаден на 16.9.1998 г. в Banja Luka, Босна и Херцеговина
      Номер на личната карта: 03GCE6934
      Личен идентификационен номер: 1505956160012
      Псевдоним:
      Адрес: Save Ljuboje № 14, Banja Luka, Босна и Херцеговина
      34.   ZOGOVIC (ZOGOVIĆ), Milan
      Син на Jovan
      Дата на раждане/място на раждане: 7.10.1939 г., Dobrusa
      Номер на паспорта:
      Номер на личната карта:
      Личен идентификационен номер:
      Псевдоним:
      Адрес:


title: Решение на Съвета от 28 ноември 2002 година за сключване на споразумение под формата на размяна на писма за изменение на приложенията към Споразумението между Европейската общност и Нова Зеландия относно санитарните мерки, приложими при търговията с живи животни и животински продукти

text:
Важна правна забележка

|

32002D0957

Официален вестник n° L 333 , 10/12/2002 стр. 0013 - 0014 специално чешко издание глава 3 том 37 стр. 468  - 469 специално испанско издание глава 3 том 37 стр. 468  - 469 специално унгарско издание глава 3 том 37 стр. 468  - 469 специално литвийско издание глава 3 том 37 стр. 468  - 469 LV.ES глава 3 том 37 стр. 468  - 469 MT.ES глава 3 том 37 стр. 468  - 469 PL.ES глава 3 том 37 стр. 468  - 469 SK.ES глава 3 том 37 стр. 468  - 469 специално словенско издание глава 3 том 37 стр. 468  - 469

		20021128Решение на Съветаот 28 ноември 2002 годиназа сключване на споразумение под формата на размяна на писма за изменение на приложенията към Споразумението между Европейската общност и Нова Зеландия относно санитарните мерки, приложими при търговията с живи животни и животински продукти(2002/957/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него,като взе предвид предложението на Комисията [1],като има предвид, че:(1) Споразумението между Европейската общност и Нова Зеландия относно санитарните мерки, приложими към търговията с живи животни и животински продукти, е одобрено с Решение 97/132/ЕО на Съвета [2].(2) Поради разлика в системите за сертифициране на двете страни страните не са се уведомили за приключването на съответните процедури за ратифициране на споразумението, както е предвидено в член 18, параграф 1, втора алинея от него.(3) Поради това споразумението не е влязло в сила и докато влезе в сила, то се прилага временно, както е договорно чрез споразумение под формата на размяна на писма, приложено към Решение 97/131/ЕО на Съвета от 17 декември 1996 г. за сключване на споразумение под формата на размяна на писма за временното прилагане на Споразумението между Европейската общност и Нова Зеландия относно санитарните мерки, приложими към търговията с живи животни и животински продукти [3].(4) Необходими са някои изменения на приложенията към споразумението по отношение на сертифицирането и признаването на еквивалентността на системите за сертифициране на определени продукти, преди двете страни да са успели да приключат съответните им процедури и да са се уведомили за приключването им, и преди споразумението да е влязло в сила.(5) Двете страни потвърдиха принципното си съгласие относно формата на размяна на писма и определянето на санитарни мерки, приложими към търговията с живи животни и животински продукти.(6) Споразумението под формата на размяна на писма следва да бъде одобрено,РЕШИ:Член 1Споразумението под формата на размяна на писма за изменения на приложенията към Споразумението между Европейската общност и Нова Зеландия относно санитарните мерки, приложими към търговията с живи животни и животински продукти, се одобрява от името на Общността.Текстът на споразумението под формата на размяна на писма, включително измененията на приложенията към споразумението, е приложен към настоящото решение.Член 2Председателят на Съвета е оправомощен да посочи лицето, упълномощено да подпише споразумението под формата на размяна на писма, за да обвърже Общността.Член 3Настоящото решение се публикува в Официален вестник на Европейските общности.Настоящото решение влиза в сила в деня на публикуването му.Съставено в Брюксел на 28 ноември 2002 година.За СъветаПредседателM. Fischer Boel[1] Предложение от 16 септември 2002 г. (все още непубликувано в Официален вестник).[2] ОВ L 57, 26.2.1997 г., стр. 4. Решение, изменено с Решение 1999//837/ЕО (ОВ L 332, 23.12.1999 г., стр. 1).[3] ОВ L 57, 26.2.1997 г., стр. 1.--------------------------------------------------